Gradsko vijeće Grada Opuzena na temelju članaka 38. i 41. Zakona o ustanovama („Narodne novine“, broj: 76/93, 29/97, 47/99, 35/08, 127/19, 151/22), članka 20. Zakona o knjižnicama i knjižničnoj djelatnosti („Narodne novine“, broj: 17/19, 98/19 i 114/22)  i  članka 34. Statuta Grada Opuzena („Službeni glasnik Grada Opuzena“, broj 3/13, Statutarna odluka o izmjenama i dopunama Statuta Grada Opuzena broj: 2/18 i 2/21, 3/21 - pročišćeni tekst) na svojoj ___ sjednici održanoj dana____________ 2023. godine raspisuje
	

JAVNI NATJEČAJ
za imenovanje ravnatelja/ice javne ustanove Gradska knjižnica Opuzen.

Za ravnatelja/icu Gradske knjižnice Opuzen može se, na temelju predloženog četverogodišnjeg plana rada, imenovati osoba koja ima:
– završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij,
– položen stručni knjižničarski ispit,
– najmanje pet godina rada u knjižnici,
– odlikuje se stručnim, radnim i organizacijskim sposobnostima.
Ravnatelj/ica Gradske knjižnice Opuzen imenuje se na 4 godine, a može biti ponovo imenovan.
Kandidati na natječaj dužni su dostaviti:
– vlastoručno potpisanu prijavu na natječaj,
– životopis,
– prijedlog četverogodišnjeg plana rada knjižnice,
– dokaz o stručnoj spremi – diploma (original ili kod javnog bilježnika ovjeren preslik diplome),
– dokaz o hrvatskom državljanstvu – preslik osobne iskaznice,
– uvjerenje nadležnog suda da se protiv kandidata/kandidatkinje ne vodi kazneni postupak, ne starije od 6 mjeseci (original ili ovjeren preslik),
– uvjerenje o položenom stručnom knjižničarskom ispitu,
– e-radna knjižica (preslik radne knjižice s osobnim podacima i podacima o radnom stažu ili elektronički zapis Hrvatskog zavoda za mirovinsko osiguranje ili potvrda Hrvatskog zavoda za mirovinsko osiguranje),
– dokaz o radu od najmanje pet godina u knjižnici (npr. potvrda poslodavca),
– dokaz koji se odnosi na oslobođenje od polaganja stručnog knjižničarskog ispita (ako je primjenjivo).
Položen stručni knjižničarski ispit u smislu članka 20. stavka 11. Zakona o knjižnicama i knjižničnoj djelatnosti (Narodne novine broj 14/19 i 98/19) ima i osoba koja je oslobođena polaganja stručnog knjižničarskog ispita na temelju zakona kojima je uređivana knjižnična djelatnost.
Na natječaj se pod ravnopravnim uvjetima mogu javiti osobe obaju spolova, a izrazi koji se koriste u tekstu natječaja, a imaju rodno značenje, odnose se jednako na muški i ženski rod.
Ravnatelja/icu imenuje Gradsko vijeće Grada Opuzena na mandat četiri godine i može biti ponovno imenovan/a.
Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.), te dokaz da je nezaposlen (uvjerenje ili evidencijski list Hrvatskog zavoda za zapošljavanje).
Više informacija na: https://gov.hr/hr/prednost-pri-zaposljavanju/916

Kandidati koji prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.
Kandidati koji se pozivaju na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19 i 84/21), a koji u trenutku podnošenja prijave ispunjavaju uvjete za ostvarivanje toga prava, dužni su uz prijavu na natječaj, priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti pri zapošljavanju. Popis dokaza za ostvarivanje prava prednosti pri zapošljavanju nalaze se na internetskoj stranici Ministarstva hrvatskih branitelja Republike Hrvatske: https://branitelji.gov.hr/zaposljavanje-843/843.
Kandidat koji se poziva na pravo prednosti pri zapošljavanju sukladno Zakona o zaštiti vojnih i civilnih invalida rata (Narodne novine br. 33/92, 57/92, 77/92, 27/9.3, 58/93., 2/94, 76/94., 108/95., 108/96, 82/01, 103/03, 148/13 i 98/19) dužan je uz prijavu na natječaj priložiti sve dokaze o ispunjavanju traženih uvjeta iz natječaja. Popis dokaza za ostvarivanje prava prednosti pri zapošljavanju nalaze se na internetskoj stranici Ministarstva hrvatskih branitelja Republike Hrvatske: https://branitelji.gov.hr/zaposljavanje-843/843.
Kandidat koji se poziva na pravo prednosti pri zapošljavanju sukladno Zakonu civilnim stradalnicima iz Domovinskog rata (Narodne novine br. 84/21) dužan je uz prijavu na natječaj priložiti sve dokaze o ispunjavanju traženih uvjeta.
Kandidat koji se poziva na pravo prednosti pri zapošljavanju sukladno Zakonu o profesionalnoj rehabilitaciji i zapošljavanju osoba s invaliditetom (Narodne novine br.: 157/13, 152/14, 39/18 i 32/20) dužan je uz prijavu na natječaj priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog zakona.
Prijavom na natječaj prijavitelji su izričito suglasni da Grad Opuzen kao voditelj obrade osobnih podataka može prikupljati, koristiti i dalje obrađivati podatke u svrhu provođenja natječajne procedure, kao i suglasnost za objavu istih kao rezultata natječaja, sve sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine br. 42/18.).
 Prijave s dokazima o ispunjavanju uvjeta iz natječaja dostavljaju se osobno ili poštom u roku od 8 dana od objave natječaja na adresu: Gradsko vijeće Grada Opuzena, Trg kralja Tomislava 1, 20355 Opuzen, s naznakom: »Natječaj za imenovanje ravnatelja Gradske knjižnice Opuzen, ne otvarati«.
Rok za podnošenje prijava je 8 dana od objave natječaja u Narodnim novinama. 
 O rezultatima natječaja kandidati će biti obaviješteni u roku od 45 dana od isteka roka za podnošenje prijava. 

